O‘zbek tiliga bag‘ishlangan “Til va dil” tanlovi g‘oliblari aniqlandi

21-oktabr — o‘zbek tiliga davlat tili maqomi berilgan kun munosabati bilan “Muloqot” ijtimoiy tarmog‘i Alisher Navoiy nomidagi O‘zbekiston Milliy kutubxonasi bilan hamkorlikda “Til va dil” tanlovini e’lon qilgani haqida avval xabar bergan edik.

 Tanlov g‘oliblari “Muloqot” ma’muri Zuhra Yunusova va Milliy kutubxona nashriyoti bosh muharriri Shukur Qurbon bilan. Foto © Daryo
Unda yosh ijodkorlar o‘zlarining ijodiga tegishli she’r va hikoyalari bilan qatnashdi. Tanlov shartiga ko‘ra, barcha ijod namunalari lotin yozuviga asoslangan o‘zbek tilida taqdim etildi. G‘oliblar “Muloqot” ijtimoiy tarmog‘idagi “Zo‘r” tugmasi yordamida aniqlandi. Eng ko‘p “zo‘r” yig‘gan beshta she’r va bir hikoya mualliflari tanlov g‘olibiga aylandi.
“Eng yaxshi she’r” yo‘nalishida
ijod namunalari yutib chiqqan bo‘lsa, “Eng yaxshi hikoya” yo‘nalishida muallif Komil Aslonov g‘olib deb topildi.
[gallery columns="4" link="file" ids="17750,17752,17751,17753"]
G‘oliblarni taqdirlash marosimi 21-oktabr kuni soat 15:00 da Alisher Navoiy nomidagi O‘zbekiston Milliy kutubxonasida boshlandi. Tadbirda g‘oliblar o‘z ijodlaridan hikoya, she’rlar o‘qidi, bir-birlari bilan fikrlar almashdi. Ajoyib suhbat bilan davom etgan tadbir ko‘tarinki kayfiyatda yakunlandi. Tanlov g‘oliblariga kutubxona hamda “Muloqot” ijtimoiy tarmog‘i tomonidan esdalik sovg‘alar taqdim etildi.